b'\n_START_ARTICLE_\nKaikki on hyvin\n_START_SECTION_\nTaustaa\n_START_PARAGRAPH_\nPaperi T julkaisi Youtubessa 3. huhtikuuta 2018 otsikolla "2." videon, jossa h\xc3\xa4n juo kuohuviini\xc3\xa4 tyhj\xc3\xa4ss\xc3\xa4 taidegalleriassa samalla r\xc3\xa4p\xc3\xa4ten edellisen albuminsa Malarian pelon suosiosta, omasta imagostaan, toisen levyn tekemisen vaikeudesta sek\xc3\xa4 n\xc3\xa4iden kaikkien kolmen aiheuttamasta tuskasta. Seuraavana p\xc3\xa4iv\xc3\xa4n\xc3\xa4 albumin nimikkokappale "Kaikki on hyvin" julkaistiin singlen\xc3\xa4 ja my\xc3\xb6hemmin toinen single "Paniikki" musiikkivideon kera 24. toukokuuta 2018._NEWLINE_Paperi T esitti albuminsa ennakkoon keikallaan Sideways-festivaaleilla 9. kes\xc3\xa4kuuta._NEWLINE_Artistin omien sanojen mukaan "(albumin) ajatuksena on se, ett\xc3\xa4 mik\xc3\xa4 est\xc3\xa4\xc3\xa4 nuorta suomalaista olemasta onnellinen, vaikka kaikki on aika hyvin."'